স্থানীয় এলাকাবাসী ও ভূক্তভোগীর বিবরনে জানা গেছে, গত বুধবার দিবাগত রাত সাড়ে ১২টার দিকে পৌর এলাকার ঢাকুইর পূর্বপাড়ার হাইতুল্লাহ’র ছেলে কৃষক আনসার আলীর মাঝগ্রাম-ঢাকুইর সড়কের শোলপাতার পুকুর সংলগ্ন একবিঘা চাষাবাদি জমির ১শ’টি গাছ উপড়ে নষ্ট করেছে দূর্বৃত্তরা। এসময় পাহারারত কৃষক আনসার আলী বিষয়টি টেরপেয়ে দুর্বৃত্তদের দিকে লাইট (আলো) দিয়ে চিনতে পেলে দুর্বৃত্তরা ওই কৃষককে হত্যার উদ্যেশ্যে ধাওয়া করে। কৃষকের আত্মচিৎকারে স্থানীয় লোকজন ছুটে এলে দুর্বৃত্তরা ঘটনাস্থল থেকে পালিয়ে যায়। খবর পেয়ে ঢাকুইর মোড়ে টহলরত পুলিশ ঘটনাস্থলে আসেন।